Unionin yleisen tuomioistuimen tuomio 24.9.2025 – Barry’s Bootcamp v. EUIPO – Hummel (Kahdesta mustasta horisontaalisesta nuolesta koostuva kuvio)
(Asia T-390/23)1
EU-tavaramerkki – Menettämismenettely – EU-tavaramerkiksi rekisteröity kuviomerkki, joka esittää kahta mustaa horisontaalista nuolta – Kumoamiskanne – Kanteen nostamisen määräajat – Tutkittavaksi ottaminen – Tavaramerkin tosiasiallinen käyttö – Asetuksen (EU) 2017/1001 18 artiklan 1 kohdan a alakohta ja 58 artiklan 1 kohdan a alakohta – Tavaramerkin käytön luonne – Muoto, joka poikkeaa sellaisilta osin, ettei poikkeaminen vaikuta merkin erottamiskykyyn – Perusteluvelvollisuus – Asetuksen 2017/1001 94 artiklan 1 kohta
Oikeudenkäyntikieli: englanti
Asianosaiset ja muut osapuolet
Kantaja: Barry’s Bootcamp Holdings LLC (Miami, Florida, Yhdysvallat) (edustajat: asianajajat M. Hawkins, T. Dolde ja C. Zimmer)
Vastaaja: Euroopan unionin teollisoikeuksien virasto (EUIPO) (asiamies: R. Raponi)
Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Hummel Holding A/S (Aarhus, Tanska) (edustaja: asianajaja S. Pedersen)
Oikeudenkäynnin kohde
Kantaja vaatii SEUT 263 artiklaan perustuvalla kanteellaan kumoamaan Euroopan unionin teollisoikeuksien viraston (EUIPO) toisen valituslautakunnan 5.4.2023 tekemän päätöksen (asia R 1423/2022-2).
Tuomiolauselma
Kanne hylätään.
Barry’s Bootcamp Holdings LLC vastaa omista oikeudenkäyntikuluistaan, ja se velvoitetaan korvaamaan Euroopan unionin teollisoikeuksien viraston (EUIPO) oikeudenkäyntikulut.
Hummel Holding A/S vastaa omista oikeudenkäyntikuluistaan.
____________
1     EUVL C 314, 4.9.2023.